20041222
Решение на Съвета
от 22 декември 2004 година
относно сключване на Споразумение под формата на размяна на писма между Европейската общност и Организацията за освобождение на Палестина (ООП) в полза на палестинската автономна власт на Западния бряг и ивицата Газа относно взаимни либерализационни мерки и замяна на Протоколи 1 и 2 към Временното споразумение за асоцииране между ЕО и палестинската автономна власт
(2005/4/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133, във връзка с член 300, парграф 2, първо изречение от него,
като взе предвид предложението на Комисията,
като има предвид, че:
(1) Член 12 от Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП) в полза на палестинската автономна власт на Западния бряг и ивицата Газа [1] (наричана по-долу "палестинска автономна власт"), от друга страна, в сила от 1 юли 1997 г., наричано по-долу "Временно споразумение за асоцииране", предвижда, че Общността и палестинската автономна власт следва да либерализират постепенно, включително, но не ограничаващо се, до търговията на земеделски продукти. В допълнение член 14 предвижда от 1 януари 1999 г. Общността и палестинската автономна власт да проучват положението с оглед определянето на либерализационни мерки, които да се прилагат от Общността и палестинската автономна власт от 1 януари 2000 г. в съответствие с целта по член 12.
(2) Комисията, от името на Общността, се договори за Споразумение под формата на размяна на писма с цел замяната на Протоколи 1 и 2 към Временното споразумение за асоцииране.
(3) Необходими за прилагането на настоящото решение мерки се приемат в съответствие с Решение 1999/468/ЕО на Съвета от 28 юни 1999 г. относно процедурата за упражняване на изпълнителните правомощия, предоставени на Комисията [2],
РЕШИ:
Член 1
Подписването на Споразумението под формата на размяна на писма между Европейската общност и Организацията за освобождение на Палестина (ООП) в полза на палестинската автономна власт на Западния бряг и ивицата Газа относно взаимни либерализационни мерки и замяната на Протоколи 1 и 2 към Временното споразумение за асоцииране между ЕО и палестинската автономна власт между Европейската общност и палестинската автономна власт се одобрява от името на Общността.
Текстът на Споразумението е приложен към настоящото решение.
Член 2
Мерките, необходими за изпълнението на Протоколи 1 и 2, се приемат в съответствие с процедурата по член 3.
Член 3
1. Комисията се подпомага от комитетите, които са създадени по силата на съответните разпоредби на регламентите за общата организация на пазарите или от Комитета за Митнически кодекс, който е създаден по силата на член 248a от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността [3].
2. При позоваване на настоящия параграф се прилагат членове 4 и 7 от Решение 1999/468/ЕО.
Срокът по член 4, параграф 3 от Решение 1999/468/ЕО се определя на един месец.
3. Комитетът приема свой процедурен правилник.
Член 4
Председателят на Съвета се упълномощава да посочи лице, което е оправомощено да подпише Споразумението от името на Общността.
Съставено в Брюксел на 22 декември 2004 година.